winner team
అంధుల ప్రపంచకప్‌ లీగల్‌ పోటీల్లో వెస్టిండిస్‌ గెలుపు
అనంతపురం,µ: ప్రపంచస్థాయి క్రికెట్‌ పోటీలకు అనంతపురం ఆర్డీటి స్టేడియం వేదికైంది. మంగళవారం ప్రపంచస్థాయి అంధుల క్రికెట్‌ లీగ్‌ పోటీలు ఆర్డీటి స్టేడియంలో ఉల్లాసంగా జరిగాయి. వెస్టిండిస్‌, సౌత్‌ఆఫ్రికా జట్ల మధ్య జరిగిన ప్రపంచకప్‌ లీగ్‌ మ్యాచ్‌లో టాస్‌ గెలిచి సౌత్‌ఆఫ్రికా జట్లు ఫీల్టింగ్‌ ఎంచుకుంది. బ్యాటింగ్‌కు దిగిన వెస్టిండిస్‌ జట్టు నిర్ణీత 20 ఓవర్లలో 252 పరుగులు చేసి నాలుగు వికెట్లు కోల్పోయింది. జట్టులో డేనియల్‌సిమ్‌ 65 బంతుల్లో 20 బౌండరీలతో 131 పరుగులు చేశారు. ఆల్విన్‌జేమ్స్‌ 22 పరుగులు చేశారు. సౌత్‌ఆఫ్రికా బౌలర్‌ ఆసిన్‌ రెండు వికెట్లు తీశాడు. అనంతరం సౌత్‌ఆఫ్రికా జట్టు 20 ఓవర్లలో 187 పరుగులు చేసి 7 వికెట్లు కోల్పోయింది. జట్టులో అడిరామ్‌ 32 బంతుల్లో 45 పరుగులు, బుహిలేబిడ్ల 25 పరుగులు చేసి జట్టును ు. వెస్టిండిస్‌ జట్టులో గణేష్‌సింగ్‌ 3 వికెట్లు తీసి జట్టును 65 పరుగుల తేడాతో విజయం సాధించడంలో కీలకపాత్ర పోషించారు. మొత్తం మీద సౌత్‌ఆఫ్రికా, వెస్టిండిస్‌ జట్ల మధ్య జరిగిన మ్యాచ్‌లో వెస్టిండిస్‌ విజయఢంకా మ్రోగించింది. మ్యాన్‌ఆఫ్‌ది మ్యాచ్‌గా డేనియల్‌సిమ్‌ ఎంపికై ప్రత్యేక అవార్డు అందుకున్నారు. జిల్లాలో క్రీడాస్పూర్తి నింపింది : కలెక్టర్‌ కోన శశిధర్‌: అనంతపురంలోని ఆర్డీటి స్టేడియంలో అంధుల ప్రపంచకప్‌ లీగ్‌ పోటీలు జరగడం పట్ల జిల్లాలో క్రీడా స్పూర్తి నింపినట్లైందని జిల్లా కలెక్టర్‌ కోన శశిధర్‌ అభిప్రాయపడ్డారు. మంగళవారం ఆర్డీటి స్టేడియంలో క్రీడా పోటీలను కలెక్టర్‌ ప్రారంభించారు. ఈ కార్యక్రమంలో జిల్లా ఎస్‌పి రాజశేఖర్‌బాబు, అదనపు కలెక్టర్‌ ఖాజామొహిద్దిన్‌, ఆర్డీటి చైర్మన్‌ తిప్పేస్వామి, మేయర్‌ స్వరూపా తదితరులు పాల్గొన్నారు. ఈ సందర్భంగా కలెక్టర్‌ కోన శశిధర్‌ మాట్లాడుతూ ప్రపంచస్థాయి అంధుల క్రికెట్‌ పోటీలు అనంతపురంలో జరగడం సంతోషంగా వుందన్నారు. జిల్లాలో ఆర్డీటి క్రీడా అభివృద్ధికి ఎంతో కృషి చేస్తోందన్నారు. భవిష్యత్తులో అండర్‌-19 క్రికెట్‌ పోటీలకు తనవంతు కృషి చేస్తానన్నారు. కాగా ఈ పోటీలు ప్రారంభానికి ముందు సౌత్‌ఆఫ్రికా, వెస్టిండిస్‌ జట్లు ఆయా దేశాల జాతీయ గీతాలను ఆలపించాయి. కలెక్టర్‌తో పాటు పలువురు నగర ప్రముఖులు, విద్యార్థులు, క్రీడాకారులు ఈ పోటీలను తిలకించారు.